Document ID: /roh_data/filtered/fineweb-2-filterrobots_roh.jsonl.gz/381

Igl è ina lavur da precisiun - la montascha da la Punt Piaunch da Tolais a Puntraschigna. 750 uras han ils maranguns fingia lavurà vi da quella punt. 4500 struvas han els dovrà e 9000 foras han els fatg enfin ussa.
Quella montascha dovra in heli special - il Kamax
Il helicopter dal tip Kamax ha fatg il transport da las tromas. Quel heli è bun da transportar en in sgol fin 2,7 tonnas. Il Kamax è concepì spezialmain per transports da laina. Qua è el sgolà ses giadas cun tromas da 14 meters lunghezza.
Ina tala montascha dovra in team special
Ils maranguns han survegnì in'instrucziun speciala - mintgin sto savair, tge ch'el sto e po far. Or da motivs da segirezza è il breefing fitg impurtant. Cura che il heli è in acziun sto tut funcziunar speditiv.
Ils maranguns ston ussa anc lavurar var 4 dis fin che la punt è pronta e finida.